****

**REPUBLIKA HRVATSKA**

**ZADARSKA ŽUPANIJA**

 **OPĆINA GRAČAC**

 **Povjerenstvo za procjenu šteta**

**KLASA:920-02/23-01/1**

**URBROJ: 2198-31-01-23-1**

**Gračac, 16. svibnja 2023. godine**

Sukladno članku 3. st. 4. i 5. Zakona o ublažavanju i uklanjanju posljedica prirodnih nepogoda (NN 16/19), Povjerenstvo za procjenu šteta od prirodnih nepogoda Općine Gračac, objavljuje

**P O Z I V**

kojim se pozivaju vlasnici imovine na području Općine Gračac da preliminarno prijave štetu nastalu prirodnom nepogodom – poplava započetom dana 14.05.2023. Prijava štete prijavljuje se u pisanom obliku na adresu elektronske pošte: gracac@gracac.hr, neposredno u prostorijama Općine Gračac, Park sv. Jurja 1, 23440 Gračac do dana **26.05.2023**. U prijavi potrebno je naznačiti i dostaviti:

1. ime i prezime, adresu, broj telefona
2. opis štete na imovini, s adresom, katastarskom česticom, registracijom…
3. vlastitu procjenu štete u eurima (nema utjecaja na kasniju konačnu procjenu štete, a koja će se utvrditi nakon izlaska stručnog povjerenstva, nije potrebno angažirati nikakvu službenu osobu kada prijavljujete ovu štetu)
4. fotografije

Napominje se da je Općina Gračac u postupku preliminarne procjene štete radi podnošenja prijedloga Zadarskoj županiji za donošenjem Odluke o proglašenju prirodne nepogode.

***Ukoliko dođe do donošenja Odluke o proglašenju prirodne nepogode, tada počinju i formalni rokovi za prijavu štete u strogo formalnom postupku, u kojem postupku će se javnim pozivom na službenim internetskim stranicama Općine pozvati oštećene za prijavu štete u propisanom roku na propisanom obrascu (Obrazac PN). Neprijavljivanje štete po ovom pozivu ne isključuje podnošenje prijave u formalnom postupku po proglašenju prirodne nepogode, međutim od važnosti je za ispunjenje uvjeta za donošenje Odluke o proglašenju prirodne nepogode.***

**POVJERENSTVO ZA PROCJENU ŠTETA**